Van plaaskat tot presidentskatDie Bidens se nuwe kat, Willow. (Foto: Twitter) Die Amerikaanse president, Joe Biden, en sy gesin het nou ook ’n kat genaamd Willow in die Withuis verwelkom en dié vierpotige het reeds ’n noue band met die presidentsvrou gevorm. Willow is van ’n plaas in Pennsilvanië afkomstig en het in 2020 reeds Jill Biden se aandag getrek toe sy op ’n verhoog gespring het waar die toekomstige presidentsvrou ’n veldtog gevoer het. “Willow het nogal ’n indruk op dr. Biden gemaak,” sê Michael LaRosa, die presidentsvrou se perssekretaris. “Die eienaar van die plaas het hul onmiddellike band raakgesien en geweet dat Willow dr. Biden sŉ is. “Willow het reeds saam met haar gunstelingspeelgoed en ‑lekkernye intrek in die Withuis geneem en is besig om haar tuis te maak deur die ruim woning te verken.” Die Bidens het net voor Kersfees ook ’n nuwe Duitse herdershond, Commander, verwelkom. Die gesin het vroeër twee volwasse Duitse herdershonde gehad. Die oudste, Champ, is egter verlede jaar dood en die jongste, Major, is noodgedwonge na die president se huis in Wilmington, Delaware, teruggestuur nadat hy glo ŉ sekerheidswag by die Withuis gebyt het. Talle honde het oor die jare heen al in die Withuis gewoon. Withuiskatte is egter ŉ baie skaarser spesie. Een van die gewildstes was Socks – Bill, Hillary en Chelsea Clinton se swart‑en‑wit kat in die 1990’s. Meet Willow!???? pic.twitter.com/Gl3SnsMnvW — Jill Biden (@FLOTUS) January 28, 2022